Projektleder, el-entrepriser i El-team Vest – Pay-Back
Projektleder, el-entrepriser i El-team Vest
Projektleder, el-entrepriser
På vegne af vores kunde, El-team Vest A/S, søger vi en projektleder, der vil være en del af entrepriseteamet, og som vil tage ansvar for gennemførelse af større og mindre el-entrepriser, der kan være placeret over hele landet.
El-team Vest A/S, der har været etableret i mere end 10 år, var ved starten alene orienteret mod el-entrepriser. Siden er virksomheden vokset betydeligt såvel inden for el-entrepriser, men også med øvrige aktiviteter inden for serviceopgaver, tyveri-, overvågnings- og sikringsanlæg samt større brandanlæg og KNX-styringer. Virksomhedens aktiviteter udføres over hele landet, dog med hovedvægten i det østjyske.
Virksomheden har i dag mere end 50 medarbejdere og arbejder effektivt i et uhøjtideligt miljø og har til huse i nyrenoverede, lyse lokaler i landlige omgivelser tæt ved motorvejen nord for Horsens.
Som projektleder hos El-team Vest A/S bliver du en del af entrepriseteamet og får ansvaret for gennemførelse af større og mindre el-entrepriser. Du deltager i gennemførelsen af entrepriserne fra start til slut.
Du bliver en vigtig sparringspartner for ledelsen, elektrikere, formændene og dine projektlederkollegaer.
Du tilbydes ansættelse i en økonomisk sund virksomhed med en fri omgangstone og godt humør, hvor alle søger at bidrage til fællesskabet. Et fagligt spændende og udfordrende job med mange forskelligartede opgaver, som vil kunne udvikle dig yderligere såvel fagligt som menneskeligt.
indkøb i samarbejde med indkøber
udarbejdelse, opfølgning og lukning af akkorder (EBA)
kontakt til byggeleder og slutbruger
ledelse, ressourcestyring og kvalitetssikring på el-entrepriser
økonomistyring af el-entrepriser samt månedlig økonomisk opfølgning med ledelsen
koordinering mellem afdelingerne brand og sikring samt service.
Du har en uddannelse enten som elinstallatør, maskinmester eller lignende. Erfaringsmæssigt har du solid erfaring inden for projektledelse af el-entrepriser fra tidligere stillinger, og du kan indgå og arbejde i teams, men samtidig hermed har du en naturlig gennemslagskraft og evne til at arbejde selvstændigt.
Du arbejder målrettet og professionelt og tager ejerskab i dine opgaver, hvorfor opgaverne altid udføres tilfredsstillende lønsomt og rettidigt.
Du er i stand til at kommunikere bredt og med mennesker på alle niveauer, fra yngste lærling til øverste direktør. Det forventes, at du som person arbejder for at bidrage til fællesskabet, at du har et godt humør, er proaktiv og handlekraftig.
Løn og ansættelsesvilkår, der modsvarer dine stærke kvalifikationer, forhandles individuelt på et attraktivt niveau.